钦定古今图书集成/历象汇编/庶征典/第061卷 > 《观象玩占》 > 《军中旋风占》
## 钦定古今图书集成/历象汇编/庶征典/第061卷 > 《观象玩占》 > 《军中旋风占》

凡军行有大旋风，一日夜为邑，二日三日为州，四日
五日为国，六日七日为天下。营。中数有旋风，不出三
旬，军当破败，宜自固守，勿侵他境。

军行有回风相触者，中道而退，无功。

旋风从地中出，直注日下，帅死。

军初出，有旋风从旁起，直至军前飘转引道者，师必
大胜。若从敌上来，宜急设备。

出军，有大风随后灭迹；军不回，亦名“鬼风。”

凡“扶摇、独鹿”之风猝起，军营中有反者。

旋风猝起，敌军上急击之，胜。

旋风自敌上入营中，敌欲降，如挟刑杀而来者，敌欲
攻我军，宜备。

《旋风猝起》，而带三刑五墓，贼有伏兵。

旋风直上冲天起，我军中急战大胜，将军加赏获敌
粮，增士卒。

旋风从营中频起而出者，不可以战，急移营去之，时
刑利主，日刑利客。

凡与敌相守营寨，有旋风历过者，随所历有寇至，宜
急备之。

《旋风入营寨》，卷土发屋，倒戈彻幕，急备不虞。

《旋风》自外入彼城营，急从入处攻拔之。

旋风吹物入空中，城营中不利，固守为要。

旋风从三刑五墓上来，有伏兵，勿战，战必不胜。行者
值之急走，坐者起避。